**Laurie Koehn** (talaffuzi: *Lori Koen*, 1982-yil 13-mayda tugʻilgan) — sobiq professional basketbolchi, hozirda Vashington shtati Cougars ayollar basketbol jamoasining yordamchi murabbiyi boʻlib faoliyat olib boradi.

Faoliyati
---------

Kanzas shtatining Nyuton shahrida tugʻilgan Koehn Kanzasdagi Moundridge oʻrta maktabida oʻqigan. Koehn 2005-yilda Kanzas shtati universitetini tamomlagan. K-Shtatda boʻlganida, Koehn All-Big 12 Second Team (2005, 2004), CoSIDA Academic All-American (2004), Big 12 All-Academic First Team (2005) mukofotlarini qoʻlga kiritgan. U birinchi marta 5 daqiqada 135 ta uch ochkodan 132 tasini urgan. Kollejdagi faoliyati davomida u 392 ta uch ochko toʻpladi va uni NCAA I divizioni boʻyicha uch ochkolik urinishlar boʻyicha barcha vaqtlar rekordiga aylantirdi (Hizer Butler bilan tenglashib).

AQSHdagi faoliyati
------------------

Koehn Argentinaning Mar Del Plata shahrida boʻlib oʻtgan FIBA Americas musobaqasida oltin medalni qoʻlga kiritgan AQSh U18 ayollar terma jamoasi aʼzosi boʻlgan. Oʻyin 2000-yil iyul oyida boʻlib oʻtgan. Oʻshanda AQSh jamoasi Kubani magʻlub etib, chempionlikni qoʻlga kiritgan. Koehn barcha beshta oʻyinda asosiy tarkibda maydonga tushib, har bir oʻyinda oʻrtacha 12,4 ball toʻplagan. Ochkolari bilan u Alana Beard va Diana Taurasidan keyin uchinchi oʻrinni egalladi.

Koehn 2003-yilda Panamerika oʻyinlarida AQSh sharafini himoya qilgan jamoaga sardor etib tayinlangan. Jamoa birinchi o‘yinda Kubaga mag‘lub bo‘ldi, keyin esa keyingi beshta o‘yinda, jumladan, Braziliyaga qarshi oʻyinda qo‘shimcha taymda g‘alabani qo‘lga kiritdi. Keyin oltin medal uchun Kuba bilan yana to‘qnash keldi va 75:64 hisobida mag‘lub bo‘lib, kumush medalni qo‘lga kiritdi. Koehn har bir oʻyinda oʻrtacha 8,9 ochko toʻpladi va 30 ta uch ochkolik urinishning 17 tasini amalga oshirdi.

Kanzas shtati statistikasi
--------------------------

Manba

Jadval tavsifi|   GP | Oʻynalgan oʻyinlar |   GS  | Oʻyinlar boshlanishi |  MPG  | Oʻyin uchun daqiqalar |
|  FG%  | Maydondagi gollar foizi |  3P%  | Uch ochkoli gollar foizi |  FT%  | Erkin to'p otish foizi |
|  RPG  | Har bir oʻyindagi rebound (basketbol) |  APG  | Har bir oʻyin uchun Assist (basketbol) |  SPG  | Har bir oʻyin uchun to'p saqlash (basketbol) |
|  BPG  | Har bir oʻyin uchun bloklar (basketbol) |  PPG  | Oʻyin uchun ochko |  **Bold**  | Karyera |

| Yil | Jamoa | GP | Ballar | FG% | 3P% | FT% | RPG | APG | SPG | BPG | PPG |
| --- | --- | --- | --- | --- | --- | --- | --- | --- | --- | --- | --- |
| 2001—2002 | Kanzas shtati | **34** | **600** | 45.1 | 42.2 | 89.5 | **3.4** | **2.5** | 1.1 | 0.1 | **17.6** |
| 2002—2003 | Kanzas shtati | 24 | 317 | 42.2 | 41.1 | 82.5 | 3.4 | 1.8 | 0,8 | 0.1 | 13.2 |
| 2003—2004 | Kanzas shtati | 31 | 419 | **45.6** | **43.5** | 86.7 | 2.4 | 1.3 | 0,7 | 0,0 | 13.5 |
| 2004—2005 | Kanzas shtati | 32 | 397 | 40.8 | 39.5 | **90,0** | 2.8 | 1.5 | 1.1 | 0.1 | 12.4 |
| Faoliyati | Kanzas shtati | 121 | 1733 | 43.6 | 41.6 | 87.7 | 3.0 | 1.8 | 0,9 | 0.1 | 14.3 |

WNBAdagi faoliyati
------------------

Koehn Vashington Mystics jamoasi bilan 2005-yilda erkin agent sifatida shartnoma imzolagan. 2009-yil 30-aprelda Koehn Pheonix Mercury jamoasi bilan oʻquv-mashgʻulot yigʻini shartnomasini imzoladi. 2009-yil 3-iyunda Koehn va yana 2 kishi isteʼfoga chiqdi. Professional faoliyatini kengaytirgan Lory 2010—2011-yilgi mavsumda Polshaning ayollar basketbol jamoasi Utex Rowda oʻynadi. Afsuski, jamoa mavsumni oʻn ikkinchi oʻrinda yakunladi. Biroq Koehn 14 o‘yinning barchasida yaxshi o‘ynadi. Har bir o‘yinda o‘rtacha 17,9 ochko to‘pladi va har bir o‘yinda o‘rtacha 36,4 daqiqa maydonda boʻldi.

Klub tarixi
-----------

* Jamoa(lar): Atlanta Dream Phoenix Mercury Washington Mystics (WNBA), Panküp TED Kayseri Kolejliler (Turkiya) (2008/2009), UTEX ROW Rybnik (Polsha) (2010/2011), Matizol Lider Pruszków (Polsha) (012/201)

Murabbiylik faoliyati
---------------------

2015-yil iyul oyida Laurie Koehn Shimoliy Kolorado universiteti ayollar basketbol jamoasiga yordamchi murabbiy etib tayinlandi. 2018-yilning aprel oyida esa Vashington shtat universiteti ayollar basketbol jamoasi bosh murabbiyi yordamchisi etib tayinlandi.

Havolalar
---------

* Shimoliy Kolorado universiteti murabbiylik profili
* Vashington shtat universitetining murabbiylik profili

Manbalar
--------

1. ↑  „Laurie Koehn: Associate Head Coach".  WSUCougars.com. Qaraldi: 2021-yil 15-sentyabr.
2. ↑  132/135 3 points shouts YouTube video
3. ↑  Fuller, Jim. „UConn's Mosqueda-Lewis sets NCAA 3-point record". *New Haven Register*. Journal Register CT (2015-yil 30-mart). Qaraldi: 2015-yil 23-aprel.
4. ↑  „NCAA® Career Statistics". *web1.ncaa.org*. Qaraldi: 2016-yil 21-may.
5. ↑  „Fourth Women's Junior World Championship Qualifying Team -- 2000".  USA Basketball (2010-yil 10-iyun). 2015-yil 12-sentyabrda asl nusxadan arxivlangan. Qaraldi: 2015-yil 20-oktyabr.
6. ↑  „Mercury Signs Laurie Koehn" (2009-yil 30-aprel). Qaraldi: 2014-yil 17-fevral.
7. ↑  „Fourteenth Pan American Games -- 2003".  USA Basketball (2014-yil 20-fevral). 2015-yil 7-sentyabrda asl nusxadan arxivlangan. Qaraldi: 2015-yil 15-oktyabr.
8. ↑  „Ethridge names Laurie Koehn as women's basketball associate head coach". Qaraldi: 2018-yil 19-aprel.
9. ↑  „Women's Basketball Adds Two New Assistants". Qaraldi: 2015-yil 26-iyul.